**Comunicat de presă**

**În unitățile de învățământ din județul Călărași , pentru probele Evaluării Naționale, s-au înscris 8539 elevi(EN II - 2648, EN IV- 2909, EN VI – 2982).**

**Toate probele se susțin cu prezență fizică, cu respectarea tuturor normelor de protecție.** Sălile în care se susţin aceste evaluări sunt, de regulă, cele în care elevii îşi desfăşoară activitatea în mod obişnuit. Acestea sunt adaptate în prealabil, după caz, în funcţie de testul planificat, prin eliminarea oricăror materiale didactice care i-ar putea influența pe elevi.

**Rezultatele individuale obținute la aceste evaluări nu se afișează/nu se comunică public și nu se înregistrează în catalogul clasei**. Rezultatele vor fi valorificate strict la nivelul unității de învățământ prin elaborarea planurilor individualizate de învățare, acolo unde este cazul, respectiv **informarea elevilor și a părinților/reprezentanților legali asupra stadiului formării și dezvoltării competențelor evaluate**.

Probele se desfășoară conform calendarului aprobat de Ministerul Educației, astfel :

**Evaluarea națională pentru clasa a II-a – 2021**

25 mai 2021 – Limba română & limba maternă (scris)

26 mai 2021 – Limba română & limba maternă (citit)

27 mai 2021 – Matematică

28 mai 2021 – Limba română pentru minoritățile naționale (scris & citit)

**Evaluarea națională pentru clasa a IV-a – 2021**

18 mai 2021: Limba română

19 mai 2021: Matematică

20 mai 2021: Limba maternă

**Evaluarea națională pentru clasa a VI-a – 2021**

12 mai 2021: Limbă şi comunicare

13 mai 2021: Matematică şi Ştiinţe ale naturii

Biroul Comunicare ISJ Călărași